Държавен вестник, бр. 24, 2018 г., стр. 53

БРОЙ  24	
Д Ъ Р Ж А В Е Н  В Е С Т Н И К 	
СТР.  53  
да бъде съпруг, съпруга, майка, баща, син, дъ-
щеря, баба, дядо, брат, сестра и т.н., се прилагат 
разпоредбите на ал. 4.
(6) Ако по време на извършване на дейностите 
от първа група и в рамките на срока по чл. 7, 
ал. 6 бенефициентът пожелае да извърши строи-
телно-монтажни работи, които не са включени в 
проекта, или пожелае независимо от причината 
да смени използваното помещение (постройка), 
където са извършени строително-монтажните 
работи, а в новото помещение (постройка) е на-
ложително да се извършат строително-монтажни 
работи, той извършва тези строително-монтажни 
работи за собствена сметка. Агенцията за хората 
с увреждания може да поиска възстановяване на 
средствата, които е платила за извършените СМР.
Чл. 19. (1) Със средствата по компонент 3 
може да се придобият оборудване и обзавеждане 
за разкриване на работно място за кандидатства-
щото лице с трайни увреждания – едноличен 
собственик на предприятието.
(2) Във формуляра за кандидатстване се прави 
пълно описание на оборудването и обзавежда-
нето по предходната алинея, като се обвързва с 
конкретното изпълнение на дадена дейност от 
втора група.
(3) Придобиваните оборудване и обзавеждане 
трябва да компенсират намалената работоспо-
собност на кандидатстващото лице с трайни 
увреждания само във връзка с изпълняване на 
предвидените дейности от втора група. Оборуд-
ване и обзавеждане, които са предназначени да 
подпомагат кандидатстващото лице с трайни 
увреждания извън неговите трудови ангажименти, 
не се финансират по тази методика.
(4) Придобиваните оборудване и обзавеждане 
трябва да бъдат нови. Когато кандидатът пред-
вижда придобиване на активи втора употреба, 
той задължително обосновава във формуляра 
причините, налагащи тяхното придобиване, като 
мотивира своя избор с подходящи аргументи, 
сравнения и съпоставки на технически характе-
ристики, цени, характер и продължителност на 
гаранционното обслужване на аналогичните нови 
активи в сравнение с активите втора употреба.
(5) Кандидатът, получил финансиране, възста-
новява на АХУ използваната субсидия по ал. 1, 
когато закупи активи втора употреба, без да е 
заложил и обосновал това в предложението си, 
или е направил необходимата обосновка, но е 
закупил активите втора употреба на цени, иден-
тични и/или по-високи от тези на аналогичните 
нови активи.
(6) Със средствата по този компонент може 
да се придобие автомобил само когато той пред-
ставлява неразделна част от работното място 
на кандидата с трайни увреждания, както е в 
случая с извършването на превози по занятие. 
Необходимостта от придобиване на автомобил 
се обосновава във формуляра, в който специ-
ално се аргументира връзката на автомобила с 
разкриването и оборудването на работно място 
за кандидатстващото лице с трайни увреждания.
(7) По тази методика не се финансира при-
добиването на автомобили и други транспортни 
средства, които се използват за спомагателна 
дейност по придвижване и която е свързана с 
обслужване на основните дейности от втора група.
(8) Когато се предвижда придобиването на 
автомобил, кандидатът е задължен да представи 
и свидетелство за управление на МПС, издадено 
по надлежния ред.
(9) Придобитите със средства от АХУ оборуд-
ване и обзавеждане, както и другите дълготрайни 
активи не може да се продават и прехвърлят до 
изтичане на срока по чл. 7, ал. 6.
Чл. 20. (1) Средствата по компонент 4 за 
осигуряване на стартов оборотен капитал за 
придобиване на материални запаси (материали 
и/или стоки) не може да превишават 15 % от 
исканата субсидия.
(2) Когато със средства по компонент 4 се 
закупуват материали за административни нужди 
на кандидата – канцеларски материали, консу-
мативи, почистващи препарати, аксесоари и др., 
тяхната стойност не може да превишава 5 % от 
исканата субсидия.
(3) Кандидатът задължително представя в 
конкурсното предложение спецификация на 
материалните запаси (материалите за произ-
водствени нужди, стоките за търговска дейност, 
канцеларските материали за административни 
нужди и т.н.), които предстои да се придобият.
Чл. 21. (1) Средствата по компонент 5 не може 
да бъдат повече от 8 % от исканата субсидия.
(2) Средствата по ал. 1 се използват за по-
криване на таксата за участие в краткосрочен 
квалификационен курс, имащ пряко отношение 
към ефективното и професионално извършване 
на дейностите от втора група от страна на ли-
цето с трайни увреждания, което се обосновава 
и аргументира във формуляра.
(3) Липсата на двойно финансиране на курса 
се удостоверява с подписана от кандидата де-
кларация.
Чл. 22. Средствата за реализация на компонен-
тите по чл. 15 се отпускат само при наличието 
на достатъчни писмено формулирани аргументи 
и доказателства, че с тяхна помощ може да се 
генерира устойчива печалба при осъществяване 
на дейностите от втора група.
Раздел III 
Изисквания при изготвяне на конкурсните 
предложения
Чл. 23. Представяните от кандидатите за 
оценка конкурсни предложения трябва да съдър-
жат подробно попълнен формуляр и надлежно 
изготвен бюджет.
Чл. 24. (1) Всички точки във формуляра за-
дължително се попълват освен в случаите, когато 
дадената точка се отнася за компонент, по който 
кандидатът не предвижда изпълнението на каквато 
и да е дейност, или попълването на точката не 
е задължително. Непопълнените точки се отбе-
лязват с „неприложимо“. Не се допуска промяна 
в номерацията и преформатиране на точките, в 
т.ч. и чрез изтриване на непопълнените точки.